להנהלות העתונים, ועדי המערכות ולחברי האיגוד הארצי של עתונאי ישראל

בחוברת זו מופיעים תנאי העבודה ודירוג העתונאים  בעתונות  היומית  המוסכמים  על

האיגוד הארצי של עתונאי ישראל ואיגוד העתונים היומיים בישראל. כל הנאמר  בחוברת

בו להסדיר את החובות של העתונאים, והנהלות העתונים היומיים.

                         הסכם קיבוצי של תנאי העבודה

                       ודירוג העתונאים בעתונות היומית

                             לוח התפקוד בעתונות

                             מ-1.4.80 - 31.3.82

הדרגה          התפקיד

-----          ------

11             עורך ראשי בעתון יומי גדול.

10             והחל מ-1.4.82: משנה לעורך ראשי, סגן עורך ראשי, מזכיר  המערכת,

               עורך שבועון של העתון היומי המצורף לעתון, כותב קבוע של  מאמרים

               ראשיים - בעתון יומי גדול שלעורכו הראשי נקבעה דרגה 11.

9              משנה לעורך ראשי, סגן עורך ראשי, מזכיר מערכת, עורך  שבועון  של

               העתון היומי המצורף לעתון. כותב קבוע של מאמרים ראשיים.

8              עורך שבועון של העתון היומי, המצורף לעתון, עורך שבועון קטן  של

               עתון יומי, כותב מאמרים ראשיים,  עורך  לילה  ראשי  בעתון  בוקר

               ועורך חדשות ראשי בעתון ערב, עורך העמודים הפנימיים, עורך גליון

               שבת (בעתונים בהם קיים תפקיד זה), עורך המוסף  השבועי  הספרותי,

               הכלכלי והספורט, כתב מיוחד, פרשן מדיני, פרשן צבאי, פרשן כלכלי,

               כתב פרלמנטרי ראשי (המרכז את  כיסוי  הכנסת),  כתב  שליח  בחו"ל

               (בתקופת שליחותו בלבד), ראש סניף מערכת  בו  עובדים  4  עתונאים

               ויותר.

7              עורך לילה ראשי בעתון בוקר ועורך חדשות ראשי  בעתון  ערב,  עורך

               העמודים הפנימיים, עורך גליון  שבת  (בעתונים  בהם  קיים  תפקיד

               כזה), עורך המוסף השבועי-הספרותי, הכלכלי והספורט, כותב  מאמרים

               ראשיים, עורך שבועון (קטן) של העתון  היומי,  כתב  מיוחד,  פרשן

               מדיני, פרשן כלכלי, פרשן צבאי, כתב  פרלמנטרי  ראשי  (המרכז  את

               כיסוי הכנסת), כתב שליח בחו"ל (בתקופת שליחותו בלבד)  ראש  סניף

               מערכת בו עובדים 4 עתונים ויותר, כתב  בכיר,  עורך  לילה  בעתון

               בוקר ועורך חדשות בעתון ערב - העובדים לפחות פעמיים בשבוע  בעמ

               א, עורך מדור ספרות, עורך מדור כלכלה,  עורך  ממדור  יום-יומי,

               עורך מסגנן ראשי, כתב פרלמנטרי, ראש סניף  מערכת  בו  עובדים  3

               עתונאים, פובליציסט קבוע בעתון, כתב כלכלי,  מדיני  או  צבאי  -

               לאחר 6 שנות עבודה בתפקידים אלה.

6              כתב בכיר, עורך לילה בעתון בוקר ועורך חדשות בעתון ערב, העובדים

               לפחות פעמיים בשבוע בעמ א, עורך מדור ספורט, עורך מדור כלכלה,

               עורך ממדור יום-יומי, עורך מסגנן ראשי, כתב פרלמנטרי, ראש  סניף

               מערכת בו עובדים 3 עתונאים, פובליציסט קבוע בעתון,  כתב  כלכלי,

               מדיני או צבאי, לאחר 6 שנות עבודה בתפקידים אלה.

5              עתונאי לאחר 7 שנות עבודה בעתונות, כתב כלכלי, עורך לילה  בעתון

               בוקר  ועורך  חדשות  בעתון  ערב  לאחר  2  שנות  עבודה  בעריכה,

               מתרגם-מסגנן ועורך  חומר  משלוש  שפות  ויותר  (מהן  אנגלית  או

               צרפתית), מבקר קולנוע, תיאטרון, רדיו וטלויזיה, העובדים 3  שנים

               בתפקיד זה, עורך מדור המופיע פעמיים  בשבוע,  עורך  יותר  ממדור

               אחד.

4              כתב מנוסה לאחר 5 שעות עבודה בעתונות, עוזר  לעורך  לילה  בעתון

               בוקר ועוזר לעורך חדשות בעתון ערב לאחר שנת עבודה בעריכה, מתרגם

               משכתב, מסגנן ומתרגם לאחר 3 שנות עבודה, עורך מדור - המופיע פעם

               בשבוע.

3              כתב לאחר 3 שנות עבודה, עוזר  מתחיל  לעורך  לילה  ועוזר  מתחיל

               לעורך חדשות בעל נסיון עתונאי, מתרגם, מסגנן.

2              כתב לאחר שנת עבודה אחת.

1              כתב מתחיל עם כניסתו לעבודה, מתרגם מתחיל עם כניסתו לעבודה.

הערות ללוח הדירוג

-----------------

1.   כל הדרגות הנקובות בדירוג המקצועי, מכוונות לעתונאים העובדים במשרה  מלאה.

     במקרה של עבודה חלקית יקבל  העתונאי  משכורת  יחסית  -  חלקית.  (השינויים

     שהוכנסו בלוח התפקוד הנ"ל בהשוואה ללוח התפקוד הקודם הם בתוקף מ-1  באפריל

     1980).

2.   עתונאי הממלא שני תפקידים או יותר במערכת, שדירוגם  שונה  -  ישובץ  בדרגה

     על-פי התפקיד הגבוה יותר שהוא ממלא.

3.   במידה ובעתון יתעוררו חילוקי דעות בגין עריכת  מוסף  שאינו  מופיע  ברשימת

     המוספים שבסולם הדירוג, יובא הענין על  ידי  הנוגעים  בדבר  לדיון  והכרעה

     בוועדה פריטטית שתורכב מנציגי העתונאים והמו"לים.

4.   המינוי לתפקיד פרשן או פרשנים לענינים  מדיניים,  כלכליים  וצבאיים,  חייב

     להינתן על-ידי הנהלת המערכת ו/או הנהלת העתון.

5.   עתונאי אשר ישהה שלוש שנים באחת הדרגות 2 ומעלה, פרט לדרגה 11, יקבל תוספת

     שהייה בשיעור של 70% מן ההפרש בין השכר המשולב בדרגתו  ובין  השכר  המשולב

     בדרגה הראשונה שמעליה. תוספת השהייה בדרגה 11 תהיה זהה לשיעור תוספת השהיה

     בדרגה 10, דהיינו 70% מן ההפרש בין השכר המשולב בדרגה 10  ובין  דרגה  11,

     בסולם הדירוג העתונאי. תוספת השהייה תהיה חלק מן המשכורת לכל  דבר  וענין.

     תוספת זו תתבטל עם עליית העתונאי בדרגה.

קרן השתלמות

-----------

6.   השתתפות הנהלות העתונים בקרן ההשתלמות לעתונאים  החל  מ-1.4.79  היא  7.5%

     ממשכורת העתונאי חבר בקרן. לענין זה משכורת פירושה:  השכר  המשולב  הכולל,

     תוספת הוותק, תוספת שהייה  בדרגה  ותוספת  היוקר.  השתתפות  העתונאי  בקרן

     ההשתלמות היא בשיעור 2.5% ממשכורתו.

     עתונאי חבר בקרן ההשתלמות שעלה בדרגה בתחולה למפרע,  אאו  שחל  שינוי  אחר

     למפרע במשכורתו לאחר שהוחל בהפרשות ממשכורתו לקרן, ייערך  חישוב  מחדש  של

     הפרשותיו-הוא ושל הפרשות ההנהלה לקרן וההפרשים כאמור יועברו אליה.

     הוצאת כסף מחשבונו האישי של העתונאי בקרן ההשתלמות, כאשר יבקש זאת,  תיעשה

     ע"י מכתב של ההנהלה המופנה אל הנהלת קרן  ההשתלמות  על  פי  כללים  שנקבעו

     בתקנון הקרן. עתונאי רשאי לא להצטרף לקרן זו ואז לא  יפריש  גם  המו"ל  את

     חלקו הוא.

     ההצטרפות לקרן תהיה בתוקף מיום הודעתו בכתב  של  העתונאי  הזכאי  לכך,  על

     רצונו להצטרף לקרן ההשתלמות.

כוננות

------

7.   עתונאי הנדרש להימצא בכוננות בבית לאחר שעות העבודה הרגילות, זכאי לשכר של

     שעת עבודה רגילה בעד כל 3 שעות כוננות כנ"ל.  הודעת  הממונה  מטעם  המערכת

     לעתונאי פירושה התחלת הכוננות. בכל מקרה של כוננות יקבל העתונאי תשלום  של

     לא פחות משכר שעת עבודה רגילה אחת.

תוספת יוקר, משפחה וותק

----------------------

א.   הסכמי תוספת היוקר  שייחתמו  בין  ההסתדרות  הכלליתלבין  לשכת  התיאום  של

     הארגונים הכלכליים יחייבו את הצדדים.

ב.   החל מ-1.4.80 תוספת בעד אשה שאינה עובדת מחוץ  למשק  ביתה  היא  -.20  שקל

     בחודש ולאשה שעובדת -.10 שקל בחודש. תוספת זו תעודכן  בהתאם  לחוזרי  האגף

     לאיגוד מקצועי בהסתדרות הכללית.

ג.   הוותק המקצועי העתונאי משתלם בשעורים  המפורטים  בטבלת  הדירוג  והשכר  של

     העתונאים.

     ספרות מקצועית

     -------------

     תוספת עבור ספרות מקצועית משתלמת לעתונאים על פי המוסכם בין נציגות  שירות

     המדינה ובין האגף לאיגוד מקצועי של ההסתדרות.

     תוספת יוקר, משפחה, וותק הם חלק בלתי נפרד מהשכר המשולב לכל דבר וענין.

שעת שבתון

---------

א.   שנת שבתון ללא תשלום תינתן לכתיבת ספר או ללימודים  אחת  ל-6  שנות  עבודה

     בעתון, במידה וצרכי המערכת יאפשרו זאת. ההכרעה היא בידי  העורך  או  הנהלת

     המערכת, בהתייעצות עם ועד עובדי המערכת.

ב.   עתונאי זכאי אחת ל-8 שנות עבודה - תוך תיאום והסכמה עם הנהלת העתון - לחצי

     שנת שבתון עד שנה, כחופשה ללא תשלום, ובתנאי שלא ניצל זכותו על פי סעיף א

     לעיל.

שעות נוספות

-----------

התשלום עבור עבודת שעות נוספות יהיה כקבוע בחוק כדלקמן:

1.   שעור התשלום בעד כל אחת משתי שעות נוספות ראשונות הינו 125%. החל מן  השעה

     השלישית - שעור התשלום הינו 150%.

2.   שעה נוספת בלילה נמנית מתום השעה השביעית לעבודה והתשלום בגינה הינו כאמור

     בסעיף 1 לעיל.

3.   כדי שעבודה תיחשב כעבודת לילה שומה שלפחות שתי שעות  עבודה  תבוצענה  אחרי

     השעה 22.00.

4.   אם יום העבודה החל לפני השעה 22.00 והעובד המשיך בעבודתו אל מעבר לשעה זו,

     ועבד יותר משעתיים אחרי השעה 22.00, הרי יום  עבודתו  יחושב  לפי  7  שעות

     עבודה ומן השעה השמינית ואילך תהיינה שעות עבודתו  שעות  נוספות,  והתשלום

     בגינן יהא כמוסבר בסעיף 1 דלעיל.

5.   בעד עבודה בשעות המנוחה השבועית או בחלק מן ישולם לעובד שכר עבודה לא פחות

     מ-1.1/2 משכרו הרגיל (כלומר 50% בתוספת השכר הרגיל). בנוסף על כך  יתן  לו

     המעביד, במקום שעות המנוחה השבועית שבהן  עבד,  שעות  מנוחה  במספר  ובזמן

     שנקבעו בהיתר שלפיו הועבד.

     מענק חג

     -------

     מענק חג ניתן לכל עתונאי פעמיים בשנה, בשיעור של 50%  מן  המשכורת  ברוטו,

     בכל אחד משני החגים ראש-השנה ופסח, לפי משכורת החודש בו חל החג.

     דמי הבראה

     ---------

     כל עתונאי זכאי להשתתפות המפעל בהוצאות ההבראה השנתית בשיעור של 10  ימים:

     בעלי וותק מקצועי של 10 שנים ויותר 12 ימים. מחיר  יום  ההבראה  יהיה  לפי

     המחיר בבתי המרגוע של המשקים, הנקבע מדי פעם בפעם. דמי ההבראה ישולמו  מדי

     שנה.

     שנת הבראה מ-1 באפריל עד 31 במרס שלאחריו. סעי  זה  ייושם  על  פי  הסדרים

     קיימים במערכות העתונים.

     גמול תפקיד לעורכי לילה וחדשות

     -----------------------------

     החל ב-1.3.81 יהיה גמול תפקיד  לעורכי  לילה  בעתוני  בוקר  ועורכי  חדשות

     בעתוני ערב. 180-120 שקל בחודש. גמול התפקיד יעודכן עם חתימת כל הסכם  שכר

     חדש. עורכי חדשות יקבלו 4-5 ימי סיורים בשנה.

     קבלת עתונאים לעבודה

     -------------------

     זקוק עתון לעתונאי נוסף לעבודה במערכת, יפנה  לאגודת  העתונאים  ולה  תהיה

     זכות קדימה להציע מועמד מתאים לעבודה זו. אם תמצא  ההנהלה  שהמועד  מתאים,

     תיחשב לו חצי שנת עבודה ראשונה לנסיון (עם אפשרות  להאריכו  לשנה)  ובסופה

     תחליט ההנהלה אם יישאר בעבודה. לגבי עתונאי בעל  ותק  של  10  שנים  לפחות

     בעתונות, אם תרצה המערכת להאריך את תקופת מועמדותו  לשנה,  תתקיים  בנידון

     התייעצות עם אגודת העתונאים. לגבי תפקידי  עורך  עתון,  סגן  עורך,  מזכיר

     המערכת, העורך הכלכלי, כתב פרלמנטרי, כתב מדיני, כתב לעניני מפלגות, עורכי

     לילה וחדשות ראשיים, עורך העמודים הפנימיים  ועורך  המוסף  השבועי-  חופשי

     העתון לקבל עתונאים כרצונו. להנהלות  העתונים  יהיה  שמור,  בקשר  למועמדי

     האגודה, גם השיקול הנובע מאפיים הציבורי פוליטי של אותם העתונים.

השתתפות בהוצאות רכב

-------------------

עתונאים שבבעלותם מכונית הרשומה על שמם והנוהגים בה אישית יקבלו השתתפות  הנהלת

העתון בהוצאות החזקה, לפי הסכם בנידון  שבין  האיגוד  הארצי  של  עתונאי  ישראל

ואיגוד העתונים היומיים, המבוסס על  הוראות  החשב  הכללי  במשרד  האוצר  בנידון

המתפרסמות מדי-פעם בפעם כדלקמן:

א.   עתונאים העובדים בעבודה קבועה בעלי תפקידי  דסק  במערכת  המגיעים  בקביעות

     במכוניתם לעבודה במערכת וממנה, יקבלו השתתפות  ההנהלה  בהוצאות  החזקתה  -

     כולל אגרת רכב וביטוח - בסכומים עליהם סוכם בין הצדדים.

     סכומים אלה יעודכנו בהתאם לשיעורי תוספת היוקר, כאמור,  לפי  הוראות  החשב

     הכללי.

ב.   עתונאים שביצוע תפקידם מחייב נסיעות רבות, יקבלו  השתתפות  ההנהלה  בהחזקת

     המכונית ובנסיעות בתפקיד (לפי מיכסת ק"מ מוסכמת), על  פי  הסדרים  מוקדמים

     בין העובד בעל המכונית וועדי המערכות  עם  הנהלות  העתונים,  ו/או  על  פי

     הסדרים אחרים, (כגון דיווח) אף הם בתיאום עם  ועד  המערכת.  החזר  ההוצאות

     כאמור יהיה מבוסס אף הוא על הוראות החשב הכללי במשרד  האוצר  לגבי  התעריף

     לק"מ (בדרכים רגילות ובדרכים  קשות  או  שאין  בהם  אלטרנטיבה  של  תחבורה

     צבורית), והחזר הוצאות אגרות רכב וביטוח המכונית.

ג.   במקרים בהם יהיו חילוקי דעות על  שיעור  ההשתתפות,  תימסר  ההכרעה  לוועדה

     פריטטית שתהיה מורכבת מנציג המולי"ם ונציג אגודת העתונאים.

ד.   המול"ים רשאים להביא מקרים חריגים המסווגים בסעיף א לעיל, להכרעת  הוועדה

     הפריטטית.

ה.   עתונאים שאין ברשותם רכב יקבלו השתתפות ההנהלה בהוצאות הנסיעה ברכב ציבורי

     בהתאם לסיכומים בין ההסתדרות והמעסיקים.

     עתונאים הבאים לעבודה בתדירות של  יותר  מפעם  אחת  ביום,  יקבלו  השתתפות

     ההנהלה בהוצאות הנסיעה על פי הסדרים בין העובד וועד המערכת ובין ההנהלה.

ו.   בשום מקרה לא ירע הסדר זה תנאים קיימים במערכות העתונים.

השתתפות בהוצאות טלפון

---------------------

א.   עתונאים שיש בביתם טלפון יקבלו השתתפות  ההנהלה  בהחזקתו  ובשיחות  בשיעור

     שייקבע מדי פעם בין הצדדים, על בסיס ההסכם הקיים ועדכונו  בהתאם  לשינויים

     בתעריפי טלפון, אך לא יותר מן החשבון הדו-חודשי עצמו.

ב.   עתונאים שצרכי עבודתם מחייבים השתתפות גדולה יותר של ההנהלה בהחזקת  הטלון

     בשיחות,יקבלו השתתפות זאת על פי הסדרים מוקדמים בין הנהלות  העתונים  ובין

     וועדי המערכות.

ג.   במקרים בהם יהיו חילוקי דעות על שיעור ההשתפות  תימסר  ההכרעה  לידי  ועדה

     פריטטית שתהיה מורכבת מנציג המולי"ם ונציג אגודת העתונאים.

תנאי העבודה של העתונאים

-----------------------

מכסת העבודה של עורכי יום

מכסת שעות העבודה של חברי המערכת העובדים ביום, במקום  מושב  המערכת  ובסניפים,

היא 33 שעות בשבוע. על פי הסכם עם המו"ל אפשר לחלק  שעות  אלה  ל-5  ימי  עבודה

בשבוע.

מכסת העבודה של עורכי לילה וחדשות

--------------------------------

מכסת העבודה השבועית של עורכי לילה וחדשות, מתרגמים  ומשכתבים  בלילה,  היא  28

שעות בארבעה לילות בשבוע מהן שעתיים לעיון בעתונים. הנהלת המערכת רשאית  להזמין

עובדים אלה לישיבות ביום על חשבון  מכסת  העבודה  ובלבד  שהן  לא  תמשכנה  יותר

משעתיים בשבוע.

שעות העבודה של עורך לילה הן מ-4-6 בערב ועד  סגירת  הגליון  ב-10.30  -  12.30

בלילה, הכל לפי קביעת המערכת. אם עובד בלילה נדרש באופן קבוע להישאר לאחר  מועד

זה, יקבל תשלום בגין עבודת שעות נוספות.

אם עתונאי בתפקידים הנ"ל עובד בלילה פחות שעות מן המכסה - יחזיר את הפרש  השעות

בעבודת יום.

מכסת העבודה של כתבים

--------------------

מספר שעות העבודה של כתבים בכל המערכות ובסניפיהם הוא 40 שעות בשבוע, לפי  חמשה

ימי עבודה בשבוע. יום העבודה של כתב צריך להסתיים ב-7 בערב, כולל כתיבת  החומר.

חלוקת שעות העבודה ביום נתונה להסדר בין הכתב לבין מזכיר המערכת,  בתנאי  שהיום

לא יפוצל יותר מאשר לשני חלקים. כתב המשתתף באירוע  או  בישיבה  הנערכים  אחה"צ

והנמשכים גם לאחר 7 בערב, מוסיף למלא את  תפקידו  עד  לגמר  האירוע  או  הישיבה

וכתיבת החומר, אלא אם המדובר בישיבת ערב או לילה. במקרה כזה  יקבל  הכתב  תשלום

עבור השעות שלאחר 7 בערב לי כללי תשלום בעד שעות נוספות או יוחזרו לו שעות  אלה

למחרת. בסיכום הכללי, לא יעבוד אותו כתב יותר שעות בשבוע מאשר פורט לעיל. במקרה

של ישיבות מוסד הקשורות בשטח העבודה של הכתב והנערכות בערבים, ישתתף  בהן  הכתב

במסגרת שעות העבודה שלו, אך לא יותר מאשר 2-3 פעמים בשבוע.

כתב שאופן עבודתו מחייבו לעבוד ימים נוספים, יקבל תשלום בעד ימי עבודה  הנוספים

לפי כללים לתשלום עבור שעות נוספות.

עבודת כתב בימי שבת וחג תיחשב כעבודת שעות נוספות על פי  הכללים  שנקבעו  בהסכם

זה.

תנאי העבודה בעתוני הערב

-----------------------

1.   כתבים

     א.   שבוע העבודה הוא בן חמישה ימים -  עם  אפשרות  לפצל  את  יום  העבודה

          לשניים.

     ב.   מכסת העבודה השבועית היא 40 שעות.

     ג.   שעות נוספות יירשמו לזכות העובד לאחר השעה  19.00,  במידה  ומילא  את

          מיכסת שעות העבודה שלו.

          החישוב לשעות נוספות ייעשה כדלקמן:

          עבור שתי השעות הראשונות                        125%;

          כל שעה לאחר מכן ועד לשעה 02.00                 150%;

          כל שעה בין השעות 02.00 ו-06.00                 200%;

          הערה: האמור בסעיף ג דלעיל אינו חל על כתבים  שתפקידם  הרגיל  מחייב

          עבודה בשעות הערב (כגון הכתבים הפרלמנטריים).

2.   עורכי חדשות ("דסק")

     א.   שבוע העבודה הוא בן 5 ימים.

     ב.   מכסת העבודה השבועית היא 33 שעות (כולל שעתיים לקריאת עתונים).

     ג.   כל שעה בין השעות 01.00 ו-06.00 לפנות בוקר תיחשב לשעתיים.

3.   עורכים

     א.   מכסת העבודה לעורכים בעמודים הפנימיים היא 33 שעות, בשבוע  עבודה  של

          5-6 ימים.

     ב.   עורכי לילה, המתחילים את עבודתם בשעה 16.00-17.00, ומסיימים אותה  לא

          לפני השעות 22.00 - 22.30 דינם כעורכי לילה  בעתוני  הבוקר,  דהיינו:

          שבוע העבודה הוא בן 4 ימים.

          מיכסת העבודה השבועית היא  28  שעות  (כולל  שעתיים  לקריאת  העתונים

          ושעתיים לישיבות).

     ג.   עורכי לילה וחדשות, שאינם ממלאים את המיכסות הנ"ל - ישלימו את  החסר,

          בהתאם לצורכי המערכת.

4.   ועדה פריטטית, מורכבת מנציגי ההנהלה והוועד בכל  עתון,  תכריע  במקרים  של

     חילוקי דעות.

חופשת חג

--------

ואלה החגים והמועדים שהעתונאי פטור מהם מעבודה:

ראש השנה        - 2 ימים

יום כיפור       - 1 יום

סוכות           - 2 ימים

פסח             - 2 ימים

חג-העצמאות      - 1 יום

שבועות          - 1 יום

אחד במאי        - 1 יום

בערבי שבתות וחגים עובדים מחצית היום, במסגרת מיכסת שעות העבודה השבועית.

עורכי לילה עובדים גם בשבתות ובמוצעי חג לפי המכסה השבועית הרגילה.

עתונאי שעובד מיכסה רגילה בשבוע בו  חל  יום  חג,  יקבל  תשלום  בעד  י"ע  נוסף

(המשכורת החודשית מחולקת ל-25) או לילה נוסף. לגבי עורכי לילה  וחדשות  המשכורת

החודשית מחולקת ל-17.1/3 חלקים - בתוספת אחוזים לפי חוק שעות עבודה ומנוחה  כפי

שמופיעים בחוברת זאת.

בשבוע שבו מקבל חבר מערכת העובד ביום חופשת-חג ליום אחד יופחת  גם  לעובדי-לילה

לילה - עבודה אחד. אם ישנם שני חגים - יופחתו שני לילות עבודה. אך  אם  החג  חג

בשבת - לא תופחת מכסת העבודה. לעתונאי העובד 2 לילות בשבוע  בלבד,  רשאי  המו"ל

להפחית את חופשת החג מן הימים שהוא עובד ביום.

ימי אבל, נישואין, לידה

----------------------

העתונאי זכאי להעדר מעבודתו בשבעת  ימי  אבלו  ואין  מנכים  משכרו  או  מחופשתו

השנתית.

עתונאי שנשא אשה, או עתונאית שנישאה לאיש, רשאי להיעדר מעבודה שבוע ימים לחופשת

נישואין בתשלום.

עתונאי כי ישיא בן או בת, או כי יוולד לו בן או בת, רשאי להיעדר מהעבודה 3 ימים

ואין מנכים משכרו או מחופשתו השנתית, אך עליו להודיע על כך למו"ל מראש.

חופשה שנתית

-----------

מכסות החופשה השנתית הן: שבועיים בשנה הראשונה לעבודה  במקצוע  העתונות.  שלושה

שבועות בשנה השניה וחודש החל מהשנה השלישית לעבודה במקצוע העתונות.

לעובדי לילה - שלושה שבועות בשנה הראשונה לעבודה במקצוע העתונות וחודש  החל  מן

השנה השניה ואילך.

החל מ-31.3.80 רשאי המו"ל פעם בשנה, בתום שנת הכספים,  לפדות  את  עודף  החופשה

שצבר עתונאי מעבר  לששים  ימי  חופשה,  לפי  המשכורת  האחרונה,  במועד  הפדיון.

לחילופין רשאי המו"ל לבקש מעתונאי שצבר מעל ששים ימי חופשה לצאת לחופשה  לתקופה

העולה על חודש בשנה והעתונאי חייב לצאת לחופשה  תוך  ששה  חודשים  מיום  הפנייה

במועד שיתואם עם הנהלת המערכת, בתנאי שהיתרה של ששים  ימי  חופשה  תישאר  לזכות

העתונאי (באם ירצה בזאת) ובתנאי שמספר זהה של ימי חופשה שמעל לחודש בשנה  ייפדה

ע"י המו"ל.

במקרים בהם לא מאפשר המו"ל לעתונאי  לנצל  את  חופשתו  השנתית,  ובתנאי  שהבקשה

לחופשה והסרוב ניתנו בכתב, יהיה העתונאי רשאי לצבור ימי חופשה מעל  לששים  ימים

במספר הימים שלא אושרו לו לחופשה באותה שנה.

עתונאי שפוטר כדין מעבודתו יקבל פדיון חופשתו על-פי המשכורת האחרונה ולא  יישלח

לחופשה בתקופת ההודעה המוקדמת לפיטורים.

מילואים

-------

עתונאי היוצא למילואים ישלם לו המו"ל בהתאם להסדרים  קיימים  במערכות  העתונים.

המו"ל יקבל את דמי המילואים המגיעים לעתונאי, מקרן ההשוואה למשרתים במילואים.

החלפת עתונאים

-------------

עתונאי היוצא זמנית מן העבודה במערכת - מסיבת חופשה, מחלה, מילואים וכיוצא בזה:

א)   רשאית הנהלת המערכת להטיל על עתונאי העובד בעתון למלא  תפקידיו  וזאת  ללא

     תשלום נוסף ובתנאי שהעתונאי המחליף ישוחרר מתפקידים אחרים, כך שבסיכום  לא

     יעבור את מכסת שעות עבודתו הרגילות. אם העתונאי המחליף עובד  בעתון  במשרה

     מלאה ובעבודה קבועה והעבודה הנוספת שהוטלה עליו, כממלא מקום,  חורגת  מעבר

     למכסת שעות העבודה הרגילה שלו, יקבל תשלום לפי חישוב של שעות נוספות,  לפי

     הכללים שנקבעו.

ב)   עתונאי שאינו נמנה על עובדי העתון הקבועים,  הממלא  את  מקומו  של  עתונאי

     בעתון, יקבל תמורת מילוי המקום תשלום לפי התעריף  לעבודות  חלקיות  ובתנאי

     שתקופת מילוי המקום לא עלתה  על  חדשיים.  עלתה  תקופת  מילוי  המקום  מעל

     לחדשיים, יקבל ממלא המקום תשלום בגובה של שכרו החודשי של העתונאי  המוחלף,

     או כקבוע בלוח התפקוד עבור התפקיד שהאיש ממלא, בהסכמה  בין  ההנהלה  לעובד

     המחליף.

תעריפים לעבודות חלקיות

----------------------

התעריפים לעבודות חלקיות, יעודכנו מדי פעם בהתאם לשינויים בשכר העתונאים ותשלום

תוספות-היוקר. לוח התעריפים יפורסם  בחוזר  משותף  של  איגוד  העתונים  היומיים

והאיגוד הארצי של עתונאי ישראל.

הערות כלליות

------------

הסכם זה אינו בא להרע הסדרים ותנאים קיימים במערכות העתונים, עליהם  הוסכם  בין

ההנהלות והעתונאים, אם בתוקף הסכם מקומי ו/או הסכם כללי.

חילוקי דיעות בקשר לביצוע או לפירוש הסכם זה יתבררו בוועדה  פריטטית  ע"פ  בקשת

אחד הצדדים, תוך שבועיים ממועד הבקשה. בהיעדר  הסכמה  בוועדה  הפריטטית,  יועבר

הענין השנוי במחלוקת להכרעת בורר מוסכם.  כל  עוד  לא  הגיעה  הוועדה  הפריטטית

להסכמה בנושא השנוי במחלוקת ו/או כל עוד לא הוציא  הבורר  המוסכם  את  מסקנותיו

בנושא שהועבר להכרעתו הבלעדית, לא ינקוט צד אחד באמצעים כלשהם.

תחולתו ותוקפו של הסכם זה - מיום 1.4.80 עד 31.3.82,  פרט  לענינים  שבהם  נקבע

במפורש בהסכם זה דבר אחר.

הסכם זה חל על כל העובדים הקבועים, הזמניים, הארעיים, המקבלים משכורת לפי  דרגה

של סולם הדירוג העתונאי וכן על העתונאים העובדים ע"פ חוזה מיוחד הקובע שמשכורתם

משתלמת לפי דרגה מסויימת של סולם השכר הנ"ל.

הסכם זה חל על העתונאים המועסקים ביום חתימתו ועל תקופת עבודתם בתקופת תוקפו של

ההסכם וכן חל ההסכם, לגבי התקופה כאמור, על העתונאים  שעבדו  בתקופת  תוקפו  של

ההסכם ואשר פרשו לפני חתימתו, אלא אם כן פוטרו כדין ללא זכות פיצויים.

תקנות קרן השתלמות לעתונאים בע"מ

-------------------------------

הנהלת הקרן

----------

שני נציגי איגוד העתונים היומיים ושני נציגי האיגוד  הארצי  של  עתונאי  ישראל.

יו"ר הקרן יהיה נציג המו"לים ומכרז - נציג העתונאים. זכות החתימה תהיה ל-4 חברי

הנהלה, ועל הוצאת כספים - אחד מכל צד.

החברה - "קרן השתלמות לעתונאים בע"מ".

הגדרת ההשתלמות

א)   השתלמות במוסדות השכלה גבוהים בארץ ובחו"ל;

ב)   קורסים מקצועיים מרוכזים בארץ ובחו"ל;

ג)   סיורים, כנסים מקצועיים-לימודיים. כל צורת  השתלמות  אחרת  אשר  תוכר  ע"י

     הנהלת הקרן.

חברות בקרן

----------

לקרן רשאי להצטרף כל עתונאי חבר  האיגוד  הארצי  של  עתונאי  ישראל,  או  מועמד

באיגוד.

תשלומים בקרן

------------

כל עתונאי חבר בקרן ישלם לחברה מדי חודש  בחודשו  סכום  בשיעור  2.5%  ממשכורתו

ברוטו. משכורת: שכר-יסוד + ותק + תוספת-יוקר + תוספת  משפחה,  עד  למכסימום  של

משרה שלמה בהתאם לדרגתו, וויתקו, מצבו המשפחתי ותוספת היוקר המשתלמת לפי  הסכמי

השכר המאושרים.

תשלומי העובד ייעשו באמצעות נותן-העבודה ע"י הוראת  קבע  של  החבר  בקרן  לנותן

העבודה, לניכוי הסכומים המתאימים ממשכורתו מדי חודש בחודשו. המעביד חייב להעביר

את כספי הקרן של שני הצדדים (10%) לחברה לכל היותר 30 יום מתשלום המשכורת.

חבר בקרן אשר הפסיק להיות שכיר לתקופה שאינה עולה על שנה אחת, יהא  רשאי  לחזור

ולרכוש את זכויותיו בחברה, בתנאי שישלם חובו לחרה וכן 7.5%  של  המעביד  וריבית

והפרשי ההצמדה, כפי שייקבע ע"י הנהלת החברה.

במקרה והעתונאי איננו ממשלם את חלקו לקרן מאיזו סיבה אחרת  עד  לתקופה  של  שנה

רצופה, שמורה לו הזכות לחזור לחברות מלאה,  ע"י  החזרת  10%  ממשכורתו  האחרונה

ברוטו, עבור התקופה הזאת.

ביצוע ההשתלמות

--------------

חבר בקרן המשלם תשלומיו כנ"ל לחברה במשך חמש  שנים,  יהא  זכאי  לצאת  להשתלמות

שתאושר ע"י הנהלת הקרן, בהתאם לסעיף "הגדרת ההשתלמות" שלעיל, ולקבל  בתקופה  זו

מן הקרן מענק-השתלמות בגובה הסכום אשר הצטבר לזכותו  מהפרשות  העתונאי  והמעביד

(10% מהשכר ברוטו), ריבית ורווחי ההצמדה, עד לשלושה חודשי השתלמות.

תקופת ההשתלמות בעדה יהיה חבר זכאי למענק כנ"ל, ניתנת לצבירה או לחלוקה:  אולם,

בשום מקרה לא יוכל חבר לצאת להשתלמות כזו יותר מפעם  אחת  בכל  תקופה  של  שלוש

שנים.

בתקופת ההשתלמות בעדה ישולם המענק כנ"ל, יימצא העתונאי בחופשה ללא שכר.  על  אף

האמור לעיל, יוכל העתונאי לנצצל בתקופת השתלמותו, או בחלק ממנה, את מכסת החופשה

השנתית הרגילה, לה הוא זכאי באותה שנה, לרבות חופשה צבורה משנים קודמות (להלן -

חופשה רגילה), מבלי שייפגע עקב זה שיעור מענק  ההשתלמות  שהוא  זכאי  לו.  ניצל

העתונאי את ימי החופשה רגילה בחלק  מתקופת  השתלמותו  בלבד,  יימצא  ביתרת  זמן

ההשתלמות בחופשה ללא שכר.

לפי בקשת החבר, תינתן לו אפשרות לרכוש זכויות לגימלאות או לפיצויים  בעד  תקופת

ההשתלמות שבה יימצא בחופשה ללא שכר.

פרישה מהקרן

-----------

חבר בקרן רשאי לפרוש מהקרן, תוך הודעה של ששה חודשים מראש ויקבל את כספו  בחזרה

מהקרן, בתוספת ריבית והצמדה ובניכוי הוצאות  הקרן  ומס-הכנסה.  במקרה  זה  רשאי

המעביד אשר הפקיד את הכסף לקבל את כספו באותם התנאים.

אם העתונאי הפסיק את התשלומים לתקופה של 12 חודשים רצופים, ייחשב כפורש מהקרן.

משתתף בקרן לא יהא רשאי להעביר את זכויותיו לאחר.

כל שינוי שיחול לפי החלטות הנהלת החברה, יחייב את החבר בקרן.

נוסח ההצטרפות לקרן

------------------

להלן נוסח מכתב שעל העתונאי לשלוח להנהלת העתון עם הצטרפותו לקרן:

לכבוד

הנהלת מערכת............

א.נ.,

הנני להודיעכם, שהצטרפתי לקרן ההשתלמות לעתונאים  בע"מ  בהתאם  לסעיף  על  "קרן

השתלמות" בחוזה השכר הקולקטיבי בעתונות. הצטרפותי הנה בתוקף החל מיום ההצטרפות.

הנני מיפה את כוחכם לנכות מדי חודש  בחודשו  2.5%  ממשכורתי  ברוטו  לקרן,  החל

ממשכורתי עבור חודש............

לפי תקנון הקרן, עליכם להעביר את חלקי, בתוספת 7.5% שלכם, לחשבון "קרן  השתלמות

לעתונאים בע"מ" בקרן מקפת בע"מ (בית גיבור, אזור מנשיה ת"א) תוך 30 יום  מתשלום

המשכורת.

שם העתונאי.....................

מס תעודת זיהוי................

                                                 בכבוד רב,

........................................................................

                                           (חתימת העתונאי המצטרף לקרן)